Den tause mann

Den tause mann (originaltittel The Quiet Man) er en amerikansk romantisk komedie fra 1952, regissert av John Ford. John Wayne og Maureen O'Hara spiller hovedrollene. Filmen ble nominert til seks Oscar-priser under den 25. Oscar-utdelingen og vant to for beste regi og beste kinematografi.

Det amerikanske filminstituttet (AFI) har kåret filmen til tidenes 76. beste kjærlighetsfilm fra USA.

 Handling 
Filmen handler om Sean Thornton (John Wayne), en irsk-amerikansk profesjonell bokser, som går under navnet «Trooper Thorn». Etter at han ved et uhell dreper motstanderen under en kamp, flytter han fra USA til Irland for å overta familiegården. Han forelsker seg og gifter seg med den iltre Mary Kate Danaher (Maureen O'Hara), som er søsteren til den lokale storbonden «Red» Will Danaher (Victor McLaglen). Danaher vil ikke gi søsteren den fulle medgift som hun rettmessig har krav på.

Sean vil legge det bak seg, men Mary Kate er bestemt på å få medgiften for enhver pris. Hun tror at Seans motvilje til å kjempe er et utslag av feighet, men han er egentlig traumatisert av drapet på mostanderen. To lokale prester, Fader Lonergan (Ward Bond) og pastor Playfair (Arthur Shields) dukker opp for å føre de nygifte sammen igjen. Til slutt løser Sean og Will saken med en slåsskamp, Sean gjenvinner Mary Kates kjærlighet og alt ender godt.

 Medvirkende 
John Wayne som Sean Thornton
Maureen O'Hara som Mary Kate Danaher
Barry Fitzgerald som Michaleen «Og» Flynn
Victor McLaglen som godseieren «Red» Will Danaher
Ward Bond som pastor Peter Lonergan
Mildred Natwick som Sarah Tillane
Francis Ford som Dan Tobin
Arthur Shields som pastor Cyril Playfair
Eileen Crowe som Mrs. Elizabeth Playfair
Charles B. Fitzsimons som Hugh Forbes
James Fitzsimons som Fader Paul
Sean McClory som Owen Glynn
Emily Eby som Mave Campbell
Jack MacGowran som Ignatius Feeney

 Referanser 

 Eksterne lenker 


Kategori:Engelskspråklige filmer
Kategori:Romantiske komedier fra USA
Kategori:Filmer fra 1952
Kategori:Filmer bevart i USAs nasjonale filmregister